Citroën XM

Citroën XM je automobil vyššej strednej triedy, ktorý prišiel na trh v roku 1989 ako priamy nástupca modelu CX. Vyrábal sa ako päťdverový liftback alebo kombi. V roku 1990 získal medzinárodné ocenenie Car of the year. V roku 2000 bola výroba ukončená. Jeho nástupcom sa o 5 rokov neskôr stal model C6. Počas 11 rokov produkcie bolo vyrobených 333 405 kusov.

 Opis 
Podarilo sa pri ňom, na rozdiel od novších modelov, zachovať výstrednosť tejto automobilky. Automobil je postavený na celkom odlišnom type podvozku od všetkých ostatných áut. Špeciálny elektronicky riadený hydropneumatický systém odpruženia s variabilnými režimami comfort a sport si zaslúži ocenenie, ktoré je mu, rovnako ako kritika pričítané zo všetkých strán. Automobil predstavil v štandardnej výbave nové prvky technológií ako multiplexná sieť, palubný počítač, palubný informátor. Informátor zobrazoval na displeji informácie ako závady, otvorené dvere, rozsvietenie svetiel. Vývoj technológií bol tajný a z obáv o okopírovanie konkurenciou, išiel XM do predaja skôr ako boli vychytané všetky jeho "detské choroby". Všetky tieto nové technológie so sebou prinášali aj rad komplikácií, a tak na počiatku výroby bola zaznamenaná vyššia poruchovosť. V reakcii na pošramotenú povesť bol uvedený faceliftový model XM II.(Y4).

Pri motorizácií 3.0 V6 bol použitý unikát a to hydraulický degresívny posilovač riadenia (DIRAVI), ktorý zabezpečoval stvrdnutie riadenia pri vyšších rýchlostiach. Tento model dlho slúžil predovšetkým pre príslušníkov vlády, ktorí nedali na komfort a luxus tohto vozu dopustiť ani po ukončení výroby v roku 2000 a bolo požiadané o dovýrobu niekoľko ďalších desiatok kusov tohto vozu. Tieto automobily nie sú všeobecne veľmi poruchové, ale vďaky obavám z hydropneumatického systému odpruženia sa ich tržná hodnota za posledné roky, aj keď to, čo ponúkajú, je unikátne, znížila na minimum. Automobil vyniká skvelým komfortom a jazdnými vlastnosťami.

 Podvozok 
V Citroëne XM bolo použité v roku 1989 prvé elektronicky riadené hydropneumatické odpruženie označované ako Hydractive I. s dvomi hlavnými charakteristikami pruženia. Pruženie bolo vyvíjané v koncepte Citroën Activa 1988, ktorý mal pôvodne využívať hydropneumatiku na natáčanie všetkých kolies a vyrovnávanie náklonu karosérie. Systém bol vybavený riadiacou jednotkou so snímačmi náklonu karosérie, snímačom rýchlosti a detekciou brzdenia. Podľa informácií o jazde jednotka automaticky prepínala medzi režimami pruženia. V roku 1995 bolo pruženie nahradené modernejšou verziou Hydractive II.

 História 
Dizajn vozu pôsobil vo svojej dobe veľmi prevratne. V roku uvedenia bol v ponuke iba trojlitrový šesťvalec s výkonom 123 kW. K rozšíreniu ponuky prišlo až o rok neskôr, kedy sa objavili aj vznetové agregáty. Od roku 1991 pribudlo k ponuke aj kombi s označením Break. V roku 1994 prešiel model faceliftom, ktorý so sebou priniesol i zvýšenie kvality. Model pred faceliftom sa označuje ako XM Y3 a po facelifte ako XM Y4. V roku 1995 bola uvedená prvá multiplexná sieť v automobile. Neskôr vznikla aj edícia XM Multimedia s integrovaným počítačom na zadných sedadlách s operačným systémom Windows.

 Úrovne výbavy 
X - základná verzia
SX - manuálna klimatizácia
Seduction - obmedzená séria
VSX - palubný počítač, automatická klimatizácia, elektrické sedadlá s pamäťou
Pallas - obmedzená séria
Exclusive

 Bezpečnosť 
Prvky bezpečnosti - 4x Airbag, ABS

Od roku 1998 s príchodom testov Euro NCAP pribudli bočné airbagy a výstuže dverí, XM však nikdy nebol v Euro NCAP testovaný. Podľa štatistiky reálnych nehôd Folksam má XM priemernú bezpečnosť na dnešné štandardy, ako príklad rovnaké hodnotenie má Mercedes E 1996-2002, Toyota Camry 1997-2001 Peugeot 605 a Ford Scorpio 1985-1998.

 Motorizácie 
 XM I. (Y3) 1989-1994  
 Zážihové (Benzín) Model ObjemMotor a typ Max. výkon Max. krútiaci moment Max. rýchlosť Produkcia 2.0  1998 cc  R4 8V  XU10 2C  116k pri 5800 ot.  164 Nm pri 2250 ot. 193km/h 1989–1994 2.0 i 1998 cc  R4 8V  XU10  110k pri 5600 ot.  164 Nm pri 3500 ot. 190km/h 1989–1994 2.0 i 1998 cc  R4 8V  XU10 J2C  121k pri 5600 ot.  170 Nm pri 4000 ot. 201km/h 1989–1994 2.0 i Turbo C.T. 1998 cc  R4 8V  XU10 J2TE  145k pri 4400 ot.  226 Nm pri 2200 ot. 212km/h 1992–1994 3.0i V6 2975 cc  V6 12V  PRV  170k pri 5600 ot.  240 Nm pri 4600 ot. 222km/h 1989–1994 3.0i V6 24V 2963 cc  V6 24V  PRV  200k pri 6000 ot.  260 Nm pri 3600 ot. 235km/h 1990–1997 Vznetové (Diesel) Model ObjemMotor a typ Max.výkon Max. krútiaci moment Max.rýchlosť Produkcia 2.1 D12 2088 cc  R4 12V  XUD11 A  83k pri 4300 ot.  147 Nm pri 2000 ot. 173km/h 1989–1994 2.1 TD 2088 cc  R4 12V  XUD11 ATE  110k pri 4300 ot.  243 Nm pri 2000 ot. 192km/h 1989–1994
-Motorizácie PRV majú označenie ES9, sú zo spoločného vývoja automobiliek Renault, Volvo, Peugeot a Citroën. Neskôr skupina PSA vyvinula vlastný V6 motor vychádzajúci z modelu PRV a zostalo mu preto aj označenie ES9.

 XM II. (Y4) 1994-2000  
 Zážihové (Benzín) Model ObjemMotor a typ Max. výkon Max. krútiaci moment Max. rýchlosť Produkcia 2.0 i 16V 1998 cc  R4 16V  XU10 J4R  132k pri 5500 ot.  180 Nm pri 4200 ot. 205km/h 1989–1994 2.0 Turbo C.T. 1998 cc  R4 8V  XU10 J2TE  147k pri 5300 ot.  235 Nm pri 2500 ot. 215km/h 1994–1994 3.0i V6 2963 cc  V6 12V  PRV  167k pri 5600 ot.  235 Nm pri 4600 ot. 222km/h 1994–1997 3.0i V6  2975 cc  V6 24V  PRV  200k pri 6000 ot.  260 Nm pri 3600 ot. 235km/h 1990–1997 2.9i V6  2963 cc  V6 24V  ES9 J4  190k pri 5500 ot.  267 Nm pri 4000 ot. 233km/h 1997–2000 Zážihové (Benzín) Model ObjemMotor a typ Max.výkon Max. krútiaci moment Max.rýchlosť Produkcia 2.1 TD 2088 cc  R4 12V  XUD11 BTE  109k pri 4300 ot.  250 Nm pri 2000 ot. 192km/h 1994–2000 2.5 TD 2446 cc  R4 12V  DK5  130k pri 4300 ot.  285 Nm pri 2000 ot. 201km/h 1994–2000
 Galéria 

 Iné projekty 

 Zdroj 


XM
Kategória:Automobily vyššej strednej triedy